
Οι προεδρικές εκλογές έχουν πάντα τη σηµασία τους. Οιπροεδρικές εκλογές του 2018 έχουν τη 
δική τους ιδιαίτερη σημασία: πιθανόν να προκρίνουν την πορεία της Κυπριακής κοινωνίας, να 
προκρίνουν αν τα επόµενα χρόνια θα έχουµε έξαρση του εθνικισμού καιτης ακροδεξιάς ή αν θα 
μπορέσει η Αριστερά να αντιστρέψει αυτό το φαινόμενο και να προχωρήσει σε διεκδίκηση µιας 
καλύτερης ζωής για την πλειοψηφία του λαού. 


Η άνοδος της ακροδεξιάς είναι παγκόσμιο φαινόμενο. Βασίζεται στην αποτυχία των δεξιών 
κυβερνήσεων να αντιμετωπίσουν τις επιπτώσεις της οικονοµικής κρίσης. Η επιμονή τους σε 
πολιτικές λιτότητας Και ανακατανοµής του πλούτου σε βάρος τὼν εργαζομένων δημιουργεί 
συνθήκες όπου οι αγανακτισµένες µάζες στρέφονται σε ακραίες λύσεις. Στην Γαλλία προς την 
Μαρί Λεπέν, στις Ηνωμένες Πολιτείες προς τον Τραμπ, στην Γερμανία στο ΑἴΏ και σε πολλές 
άλλες χώρες σε διάφορα ακροδεξιά σχήµατα. 


Ωστόσο η αντίδραση στη λιτότητα δεν οδηγεί απαραίτητα στην ακροδεξιά. Στην Ελλάδα η άνο- 
δος της Χρυσής Αυγής ανακόπηκε από την άνοδο του Σύριζα, στην Βρετανία η άνοδος του υΚΙΡ 
ανακόπηκε από την άνοδο του Τζέρεµι Κόρπιν στην ηγεσία του Εργατικού Κόμματος, στην Ισπα- 
νία η ακροδεξιά δεν μπόρεσε καν να δημιουργηθεί σαν σηµαντική δύναμη µε την άνοδο των Πο- 
δέµος ενώ στις ΗΠΑ καιτη Γαλλία παράλληλα µετην άνοδο της ακροδεξιάς παρατηρούµετη ση- 
µαντική παρουσία του Μπέρνι Σάντερς καιτο εκπληκτικό εκλογικό αποτέλεσµατου Μελανσιόν. 


Στην Κύπρο βλέπουμε την ανησυχητική άνοδο του ΕΛΑΜΙ και την είσοδό του στη Βουλή ενώ 
παράλληλα όλα τα κόµµατα της δεξιάς κινούνται επικίνδυνα προς εθνικιστικές και φασίζουσες 
πολιτικές και θέσεις. Πιο επικίνδυνη είναι η στροφή Αναστασιάδη προς τον εθνικό μαξιμαλισμό 
και η ανατίναξη της προοπτικής λύσης στο Κραν Μοντανά. Αυτή η στροφή έχει φέρει την 
Κυβέρνηση Αναστασιάδη επικίνδυνα Κοντά στην υιοθέτηση ενός ακραία αντιδραστικού 
προγράµµατος που εκτός από την νεοφιλελεύθερη οικονομική και κοινωνική πολιτική θα 
προχωρήσει και σε µια πορεία σύγκρουσης µετους Τουρκοκύπριους καιτην Τουρκία. Αυτό τον 
κίνδυνο σύγκρουσης θα προβάλει µια νέα Κυβέρνηση Αναστασιάδη για να συγκαλύψει την 
απροκάλυπτη μετατόπιση ολόκληρου του βάρους της κρίσης στις πλάτες τῶν πιο αδύνατων 
στρωμάτων και την καταβαράθρώση του βιοτικού επιπέδου των εργαζομένων την ίδια στιγµή 
που µια µικρή ελίτ όχι µόνο δεν επηρεάζεται από την κρίση αλλά αυξάνει τα κέρδη της. Μια 
δεύτερη θητεία Αναστασιάδη θα σηµαίνει ακόµα πιο στυγνή συμπίεση των απολαβών της 
πλειοψηφίας προς όφελος των ολίγὠν. Το εθνικό ζήτημα για άλλη µια (φορά θα χρησιµοποιηθεί 
σαν μεθοδολογία κοινωνικής υποταγής µε επικίνδυνους ακροβατισμούς που δεν είναι καθόλου 
βέβαιο ότι θα είναι ελεγχόµενοι. 


Η επιτυχία του Σταύρου Μαλά στις προεδρικές εκλογές αποτελεί ευκαιρία για την αριστερά να 
κινητοποιηθεί ώστε να εμποδίσει την κατρακύλα προς τα αδιέξοδα του νεοφιλελευθερισμού και 
του εθνικισμού. Ο αποκλεισμός του Νικόλα Παπαδόπουλου στον πρώτο γύρο τῶν εκλογών θα 
στείλει καθαρό μήνυμα ότι οι επικίνδυνοι ακροβατισµοίτης σοβινιστικής και ρατσιστικής δεξιάς 
δεν θα μείνουν αναπάντητοι -- βάζονταςτις βάσεις για τη σοβαρή διεκδίκηση της προεδρίας στο 
δεύτερο γύρο. Κάθε αριστερός οφείλει να δώσει όλες του τις δυνάµεις σε αυτή εκλογική µάχη, 
δίνοντας πνοή και ελπίδα στη µεγάλη πλειοψηφία του Κυπριακού λαού στον αγώνα του για το 
αύριο. 

